สอบถามหน่อยครับผม พอดีร่างกายของผมมีผื่นแดงๆขึ้นตามบริเวรลำตัวแขน และขา เป็นผื่นแดงมีอาการคัน เวลาถ้าเราแกะหรือกัดเกาก็จะมีอาการคันตัวผมเองไม่รู้ว่าเกิดจากอะไร คุณพอจะทราบสาเหตุหน่อยไหมครับผม
สวัสดีค่ะ ผื่นแดงขึ้นตามลำตัว บริเวณ แขน ขา ดังกล่าวมานั้น อาจจะเกิดจาก การมีผื่นภูมิแพ้ ผื่นแพ้สัมผัสสารที่แพ้ ผื่นจากผดร้อน การถูกแมลงสัตว์กัดต่อย ผื่นลมพิษถ้าเป็นเฉียบพลันอาจเกี่ยวกับการแพ้อาหารหรือยาโดยหากมีผื่นแดงคัน เป็นบริเวณกว้าง กำเริบบ่อยๆ ก็ควรไปพบแพทย์เพื่อตรวจร่างกายให้ได้การวินิจฉัยที่แน่ชัดเบื้องต้นไม่ไปแกะเกาบริเวณที่เป็นเพื่อลดโอกาสการติดเชื้อแบคทีเรียซ้ำซ้อนที่ผิวหนัง รับประทานยาแก้คันเพื่อบรรเทาอาการ ไม่แนะนำการทาคาลาไมน์ เพราะจะทำให้ผิวแห้งและทำให้คันมากกว่าเดิมได้ และไม่ได้ช่วยลดการอักเสบหรือติดเชื้อใดๆที่ผิวหนัง